b'\n_START_ARTICLE_\nStatskonsult\n_START_PARAGRAPH_\nStatskonsult var en norsk statlig organisasjon som leverte r\xc3\xa5dgivning, bistand og evaluering rettet mot omstilling i offentlig sektor. Organisasjonen hadde sin historie tilbake til 1947 da Rasjonaliseringskontoret, senere kalt Statens rasjonaliseringsdirektorat, ble opprettet. Den var underlagt Fornyings- og administrasjonsdepartementet._NEWLINE_Statskonsult var frem til 1. januar 2004 et direktorat, men ble da omdannet til et heleid statlig aksjeselskap._NEWLINE_9. mai 2007 kunngjorde fornyings- og administrasjonsminister Heidi Grande R\xc3\xb8ys at Statskonsult ville bli avviklet 1. juli 2007. Oppgavene ble overf\xc3\xb8rt til Direktoratet for forvaltning og informasjons- og kommunikasjonsteknologi sammen med Norge.no og E-handelssekretariatet.'